En stor (hannen opptil 66 millimeter), bred og kraftig, halvmatt mørkbrun til svart hjortebille. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med en butt, kløvet tann i den ytre delen, andre hanner har ofte rette, kraftige kjever som er mer eller mindre sagtakkede. Pronotum er innsnevret bakerst. Dekkvingene er blanke. Beina er helmørke. Hunnen er bredere, uten forstørrede kjever, hodet med et rundet utskudd under fasettøynene.